CELEX: 62011CN0086
Language: ro
Date: 2011-02-24 00:00:00
Title: Cauza C-86/11: Acțiune introdusă la 24 februarie 2011 — Comisia Europeană/Regatul Unit al Marii Britanii și Irlandei de Nord

14.5.2011   
            
            
               RO
            
            
               Jurnalul Oficial al Uniunii Europene
            
            
               C 145/11
            
         Acțiune introdusă la 24 februarie 2011 — Comisia Europeană/Regatul Unit al Marii Britanii și Irlandei de Nord
   (Cauza C-86/11)
   2011/C 145/15
   Limba de procedură: engleza
   
      Părțile
   
   
      Reclamantă: Comisia Europeană (reprezentant: R. Lyal, agent)
   
      Pârât: Regatul Unit al Marii Britanii și Irlandei de Nord
   
      Concluziile reclamantei
   
   
               —
            
            
               Constatarea faptului că, întrucât permite ca persoane neimpozabile să fie membre ale unui grup TVA (considerat ca persoană impozabilă unică în scopuri de TVA), Regatul Unit nu și-a îndeplinit obligațiile care îi revin în temeiul articolelor 9 și 11 din Directiva 2006/112/CE (1) a Consiliului din 28 noiembrie 2006 privind sistemul comun al taxei pe valoarea adăugată;
            
         
               —
            
            
               obligarea Regatului Unit al Marii Britanii și Irlandei de Nord la plata cheltuielilor de judecată.
            
         
      Motivele și principalele argumente
   
   Din motive practice și pentru a combate eventualele abuzuri, Directiva TVA permite statelor membre să considere ca persoană impozabilă unică un ansamblu de două sau mai multe persoane impozabile. Reclamanta susține că directiva nu permite statelor membre să includă persoane neimpozabile într-un astfel de grup, extinzând astfel drepturile și obligațiile persoanelor impozabile la persoanele neimpozabile. Prin urmare, reglementarea Regatului Unit care permite includerea unor persoane neimpozabile într-un grup TVA este contrară directivei.
   
      (1)  JO L 347, p. 1,Ediție specială, 09/vol. 3, p. 7.